Камбоджа и Филипините по време на разследвания период. Поради това констатациите по отношение на вноса на разглеждания продукт от Китай в Съюза, от една страна, и по отношение на износа на велосипеди от Китай за Камбоджа, Пакистан и Филипините — от друга, бяха направени въз основа на данните, посочени от оказалите съдействие китайски производители износители и въз основа на наличните факти в съответствие с член 18, параграф 1 от основния регламент. Наличните факти, използвани по отношение на вноса в Съюза, бяха получени от Comext. По отношение на определянето на обемите на износа от Китай за Камбоджа, Пакистан и Филипините бяха използвани китайски национални статистически данни.
 (46)
 Местните органи в Камбоджа, Пакистан и Филипините представиха частична информация относно вноса на велосипеди от Китай. Освен това при разследването се установи, че съответните местни органи в Камбоджа, Пакистан и Филипините не правят насрещни проверки на китайските статистически данни за износа и на съответните местни статистически данни за вноса.
 2.4. Промяна в модела на търговия
 2.4.1. Внос в Съюза от Китай, Камбоджа, Пакистан и Филипините
 (47)
 През 2012 г. общият внос на разглеждания продукт от Китай в Съюза е намалял с 27 % спрямо 2011 г. След въвеждането на регистрационен режим за вноса от Индонезия, Малайзия, Шри Ланка и Тунис след започването на предишното разследване във връзка със заобикалянето на мерките през 2012 г., вносът от Китай се е увеличил с 44 %. През отчетния период вносът от Китай е намалял със 7 % в сравнение спрямо 2013 г. Общо вносът от Китай е намалял с 2 % през разследвания период.
 (48)
 Както е обяснено в съображения 21, 22 и 24, провереният износ на съдействащите дружества в държавите — обект на разследването, с малко е превишавал обема на вноса, отчетен в Comext. Тъй като данните от съдействащите дружества бяха счетени за по-точни, защото бяха подложени на проверка, данните от Comext бяха съответно коригирани.
 (49)
 В същото време вносът на продукта, предмет на разследването, от Камбоджа в Съюза се е увеличил след 2011 г. През 2012 г. вносът се е увеличил със 120 % спрямо 2011 г., докато през 2013 г. вносът се е увеличил три пъти спрямо 2011 г. По време на разследвания период вносът от Камбоджа за Съюза се е увеличил със 180 %. Увеличението на вноса от Камбоджа за Съюза следва да се разглежда във връзка със спада във вноса от Шри Ланка и Тунис през 2013 г. и през отчетния период в сравнение с 2011 г. (съответно с 59 и 57 % за Шри Ланка и с 32 и 23 % за Тунис). Този спад съвпада с въвеждането на регистрационен режим за вноса от Шри Ланка и Тунис в Съюза след започването на предишното разследване във връзка със заобикалянето на мерките през 2012 г., както се обяснява в съображение 21.
 (50)
 Що се отнася до вноса на продукта, предмет на разследването, от Пакистан в Съюза, до 2013 г. същият е незначителен. През отчетния период този внос се увеличава и достига значителни равнища. Увеличението на вноса от Пакистан за Съюза следва да